Publication: Magyar Közlöny
Issue: MK-1999-70 (Year: 1999, Number: 70)
Era: 1990-2004
Section: a 31/1999. (VIII. 6.) EüM—FVM együttes rendelethez
Paragraph Index: 618

2. Biológiai rendszerek 2.1. Megfelelő körülményeket kell teremteni és fenntartani a biológiai kísérleti rendszerek tárolására, elhelyezésére és kezelésére annak érdekében, hogy megbízható adatokat szolgáltassanak. 2.2. Az újonnan átvett állati és növényi vizsgálati rendszereket el kell különíteni, amíg egészségi állapotukat nem értékelték. Ha bármely szokatlan pusztulás vagy betegség fordul elő, a tételt nem szabad felhasználni a vizsgálatokban, és — ha szükséges — kíméletesen el kell pusztítani. Biztosítani kell, hogy a vizsgálat kezdeti időpontjában a vizsgálati rendszerek ne legyenek fertőződve, ezenkívül semmi körülmény ne befolyásolja a vizsgálat vezetését és célját. Amennyiben a vizsgálat során a vizsgálati rendszerek fertőződnek vagy sérülnek, azokat el kell különíteni és külön kezelni, ha ezt a vizsgálat integritása indokolttá teszi. A vizsgálat előtt és alatt bármely fertőződés diagnosztizálását és annak kezelését dokumentálni kell. 2.3. Nyilvántartást kell vezetni a vizsgálati rendszerek származásáról, az érkezésük időpontjáról és állapotukról az átvétel idején. 2.4. A biológiai vizsgálati rendszereket, a vizsgálati környezetet a vizsgálat, illetve a referenciatétel bevezetését vagy az első alkalmazását megelőzően megfelelő időben akklimatizálni kell. 2.5. Minden, a vizsgálati rendszerek megfelelő azonosításához szükséges információt fel kell tüntetni az alkalmazásuk és a tárolás helyén vagy a tartályokon. Ahol csak lehetséges, a tárolóhelyekről vagy a konténerekből elmozdításra kerülő egyedi vizsgálati rendszereket a vizsgálat lefolytatása alatt megfelelően azonosítani kell. 2.6. A vizsgálati rendszerek tárolóhelyeit, tartályait a használat idején megfelelő időközökben tisztítani és fertőtleníteni kell. Minden anyagnak, amely érintkezésbe lép a vizsgálati rendszerrel, oly mértékben kell szennyezésmentesnek lennie, amely mértékben a szennyezés befolyásolhatja a vizsgálatot. Az állatok almát az egészséges állattenyésztés követelményei szerint kell cserélni. A rovarirtó szerek használatát dokumentálni kell. 2.7. A szabadföldi vizsgálati rendszereket el kell különíteni, hogy elkerüljék a növényvédőszeres kezelést vagy az előzetes növényvédőszer-kezelés hatását. VIII. Kísérleti és összehasonlító-anyagok

Source: https://magyarkozlony.hu/hivatalos-lapok/4664456b6ca43ff86a2a2b6982a59c6fccf07275/dokumentumok/31c1a3f32db4c620634c8207553b5a3a23dbf7ef/letoltes